

REPUBLIKA HRVATSKA

VUKOVARSKO-SRIJEMSKA ŽUPANIJA



OPĆINA TOVARNIK

NAČELNICA OPĆINE

KLASA: 302-01/21-01/1

URBROJ: 2188/12-03/01-21-1

Tovarnik, 3. ožujka 2021.

Temeljem Odluke o mjerama pomoći poduzetnicima (ugostiteljima) s područja Općine Tovarnik zbog saniranja štete nastale zbog Koronavirusa, KLASA: 021-05/21-03/3, URBROJ: 2188/12-04-21-1 od 19.2.2021. i članka 48. Statuta Općine Tovarnik („Službeni vjesnik“ Vukovarsko-srijemske županije, broj 3/21), načelnica Općine Tovarnik objavljuje

**JAVNI POZIV**

za podnošenje zahtjeva za dodjelu pomoći poduzetnicima (ugostiteljima)

s područja Općine Tovarnik zbog saniranja štete nastale zbog Koronavirusa

**Članak 1.**

Mjere pomoći koje su utvrđene Odlukom kao pomoć poduzetnicima (ugostiteljima) s područja Općine Tovarnik koji su zbog epidemije virusom Covid-19 odnosno Koronavirusa pretrpjeli štetu u poslovanju su:

* Mjera 1: jednokratna isplata pomoći u iznosu od 10.000,00 kn
* Mjera 2: svi ugostiteljski objekti kojima je utvrđeno plaćanje zakupa javne površine oslobađaju se od plaćanja iste u 2021. god.
* Mjera 3: svi poduzetnici (ugostitelji) oslobađaju se plaćanja komunalne naknade u 2021. god.

**Članak 2.**

Mjere pomoći odnose se na sve ugostiteljske objekte (caffe bar, restoran, zdravljak i sl.) koji su zbog Odluke Stožera CZ RH o zabrani rada pretrpjeli štetu u poslovanju, sa područja Općine Tovarnik.

**Članak 3.**

Potrebna dokumentacija:

Za Mjeru 1:

* zahtjev
* preslika registracije (obrtnica, rješenje ili izvadak iz sudskog registra)
* preslika osobne iskaznice vlasnika
* preslika računa za uplatu potpore
* izjava o iznosima dodijeljenih potpora male vrijednosti iz drugih izvora tijekom prethodne dvije fiskalne godine i u tekućoj fiskalnoj godini (obrazac 2)
* izjava da nije primio potporu iz drugih izvora za istu namjenu (obrazac 3).

Za Mjeru 2:

* zahtjev
* izjava o iznosima dodijeljenih potpora male vrijednosti iz drugih izvora tijekom prethodne dvije fiskalne godine i u tekućoj fiskalnoj godini (obrazac 2)
* izjava da nije primio potporu iz drugih izvora za istu namjenu (obrazac 3).

Za Mjeru 3:

* zahtjev
* izjava o iznosima dodijeljenih potpora male vrijednosti iz drugih izvora tijekom prethodne dvije fiskalne godine i u tekućoj fiskalnoj godini (obrazac 2)
* izjava da nije primio potporu iz drugih izvora za istu namjenu (obrazac 3).

Zahtjevi se dostavljaju osobno ili poštom u zatvorenoj omotnici, na adresu: Općina Tovarnik, A. G. Matoša 2, 32249 Tovarnik, s naznakom **„Zahtjev za dodjelu potpora zbog Koronavirusa“.**

Javni poziv je otvoren do **18. ožujka 2021. god.**

**Članak 4.**

Poduzetnik koji podnosi zahtjev za potporu za više mjera, zahtjev može dostaviti u istoj omotnici.

**Članak 5.**

Sukladno čl. 3. st. 2. Uredbe *De minimis* ukupan iznos potpora male vrijednosti koji je dodijeljen jednom poduzetniku ne smije prijeći iznos od 200.000,00 EUR-a tijekom razdoblja od tri fiskalne godine, te se ta navedena granica primjenjuje bez obzira na oblik ili svrhu potpore.

**Članak 6.**

Odluku o dodjeli potpore donosi načelnica Općine na prijedlog Povjerenstva za dodjelu potpora.

**Članak 7.**

Korisnik potpore dužan je u svakom trenutku omogućiti predstavnicima Općine Tovarnik, nadzor i uvid, u cilju provjere istinitosti dostavljene dokumentacije.

**Članak 8.**

Općina Tovarnik zadržava pravo izmjene i poništenja ovog Javnog poziva, te pri tome ne snosi nikakvu odgovornost prema podnositeljima zahtjeva glede troškova sudjelovanja.

NAČELNICA OPĆINE TOVARNIK

Ruža Veselčić-Šijaković, oec.